ai4bharat/Pralekha huggingface dataset:
நிதி அமைச்சகம்
மும்பையில் வருமான வரித்துறை சோதனை
மும்பையை சேர்ந்த கேபிள் நிறுவன சொந்தக்காரர் ஒருவர், மாநில அரசின் பணியாளர் மற்றும் அவரது தொடர்பான தொழில் பிரிவுகளில் 2022 மார்ச் 8 அன்று தேடுதல் நடவடிக்கையை வருமானவரித்துறை மேற்கொண்டது. மும்பை, புனே, சங்கிலி மற்றும் ரத்னகிரியில் உள்ள மொத்தம் 26 இடங்களில் இந்த நடவடிக்கை மேற்கொள்ளப்பட்டது.
முக்கியமான அரசியல்வாதி ஒருவர் 2017-ம் ஆண்டு ரூபாய் 1 கோடிக்கு டபோல-யில் நிலம் வாங்கியதும், ஆனால் 2019-ம் ஆண்டில் தான் அது பதிவு செய்யப்பட்டு இருந்ததும் சோதனையின் போது தெரிய வந்தது. சோதனை நடத்தப்பட்ட நபர்கலீல் ஒருவருக்கு இந்த நிலம் 2020-ம் ஆண்டு ரூபாய் 1.10 கோடிக்கு விற்கப்பட்டது கண்டறியப்பட்டது. 2017 மற்றும் 2020 ஆண்டுகளுக்கு இடையேயான காலக்கட்டத்தில் இந்த இடத்தில் விடுதி ஒன்று கட்டப்பட்டது.
ஆனால் விடுதி கட்டப்பட்டது குறித்து பதிவுத் துறை அதிகாரிகளுக்கு தெரிவிக்காமல் நிலத்தின் மதிப்புக்கு மட்டுமே பத்திரப்பதிவுக் கட்டணம் செலுத்தப்பட்டு இருந்தது. ரூ 6 கோடி மதிப்பில் விடுதி கட்டப்பட்டிருந்தாலும் அது குறித்து எவருடைய கணக்கிலும் குறிப்பிடப்படவில்லை.
மாநில அரசுப் பணியாளர் தொடர்பான தேடுதல் நடவடிக்கையின் போது அவர், அவரது குடும்பத்தினர் மற்றும் உறவினர்கள் புனே, சங்கிலி மற்றும் பாராமதி ஆகிய நகரங்களின் முக்கிய இடங்களில் கடந்த பத்து வருடங்களில் அதிக அளவில் சொத்துக்களை வாங்கிக் குவித்து இருந்தது தெரியவந்துள்ளது. பல்வேறு தொழில்களை அவர்கள் நடத்தி வந்ததும் கண்டறியப்பட்டுள்ளது.
ரூபாய் 27 கோடி மதிப்புள்ள போலி பரிவர்த்தனைகள் மற்றும் ரூபாய் 2 கோடி மதிப்பில் கணக்கில் வராத பணத்தின் மூலமான நிலப் பரிவர்த்தனை உள்ளிட்டவையும் கண்டறியப்பட்டுள்ளது.
தேடுதல் நடவடிக்கையின்போது ரூபாய் 60 லட்சம் ரொக்கம் , டிஜிட்டல் தரவுகள் மற்றும் ஆவணங்கள் பறிமுதல் செய்யப்பட்டுள்ளன. மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1806981
சுகாதாரம் மற்றும் குடும்ப நலத்துறை அமைச்சகம்
விரிவான ஆரம்பச் சுகாதாரத்தை அளிப்பதற்கு சுகாதாரம் மற்றும் நல்வாழ்வு மையங்களை செயல்படுத்துவது தொடர்பாக ஆயுஷ்மான் பாரத் குறித்து தேசியக் கலந்தாலோசனை
ஆயுஷ்மான் பாரத் திட்டத்தின் கீழ் விரிவான ஆரம்ப மருத்துவ வழியை சுகாதாரத்தை அளிப்பதற்கு சுகாதாரம் மற்றும் நல்வாழ்வு மையங்களை செயல்படுத்துவது தொடர்பாக இரண்டு நாள் தேசியக் கலந்தாலோசனைக் கருத்தரங்கு அண்மையில் நடைபெற்றது. மத்திய சுகாதாரம் மற்றும் குடும்பநல அமைச்சகம் தேசிய சுகாதார முறைகளுக்கான ஆதார வள மையத்தின் தொழில்நுட்ப ஆதரவைப் பெற்று இதற்கு ஏற்பாடு செய்திருந்தது.
விரிவான ஆரம்பச் சுகாதாரத்தை அளிப்பதற்கும் செயல்பாட்டு வழிமுறைகளுக்கான வரைவு ஆலோசனைகளைப் பெறுவதற்கும் ஏற்றவகையில் சுகாதாரம் மற்றும் நல்வாழ்வு மையங்கள் பற்றிக் கருத்துப் பரிமாற்றம் செய்து பொதுக்கருத்தை உருவாக்குவது இந்தக் கூட்டத்தின் முக்கிய நோக்கமாகும்.
மேலும் விவரங்களுக்கு www.pib.nic.in என்ற வலைதளத்தை காணலாம்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உலகின் முதல் 200 மீட்டர் நீளமுள்ள மூங்கில் விபத்து தடுப்பு மகாராஷ்டிர மாநிலம் விதர்பாவில் உள்ள வானி-வொரோரா நெடுஞ்சாலையில் நிறுவப்பட்டது.
மகாராஷ்டிர மாநிலம், விதர்ப், வாணி-வரோரா நெடுஞ்சாலையில் நிறுவப்பட்டுள்ள உலகின் முதல் 200 மீட்டர் நீளமுள்ள மூங்கில் விபத்து தடுப்புச் சுவரின் மேம்பாட்டின் மூலம் தற்சார்பு இந்தியாவை அடைவதில் ஒரு சாதனை செய்யப்பட்டுள்ளது.
பாகு பல்லி என்று பெயரிடப்பட்ட இந்த மூங்கில் விபத்து தடுப்பு, இந்தூர் பீதாம்பூரில் உள்ள நேஷனல் ஆட்டோமோட்டிவ் டெஸ்ட் டிராக்ஸ்  போன்ற பல்வேறு அரசு நிறுவனங்களில் கடுமையான சோதனைக்கு உட்படுத்தப்பட்டதோடு, ரூர்க்கியில் உள்ள கட்டிட ஆராய்ச்சி நிறுவனம்  செய்த தீ மதிப்பீட்டுச் சோதனையில், முதல் தரம் கொண்டதாக மதிப்பிடப்பட்டுள்ளது. இந்த மூங்கில் தடையின் மறுசுழற்சி மதிப்பு 50-70% ஆகும். அதேசமயம் எஃகு தடையின் மறுசுழற்சி மதிப்பு 30-50% ஆகும்.
இந்த சாலைத் தடையை தயாரிக்க Bambusa Balcoa வகை மூங்கில்கள் பயன்படுத்தப்படுகின்றன. இது கிரியோசோட் எண்ணெயுடன், மறுசுழற்சி செய்யப்பட்ட உயர் அடர்த்தி பாலி எத்திலீன்  பூசப்பட்டது. இந்தச் சாதனையானது, மூங்கில் துறைக்கும் ஒட்டுமொத்த இந்தியாவிற்கும் குறிப்பிடத்தக்கதாகும். ஏனெனில் இந்த விபத்துத் தடையானது எஃகுக்கு சரியான மாற்றுத் தீர்வை வழங்கி சுற்றுச்சூழல் குறித்த கவலைகளை நிவர்த்தி செய்கிறது. மேலும், இது ஒரு கிராமப்புற மற்றும் விவசாயத்திற்கு ஏற்ற தொழில் என்பதால், குறிப்பிடத்தக்க மைல்கல்லாக உள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 179.53 கோடியைக் கடந்தது
நாட்டில் கடந்த 24 மணி நேரத்தில் 18.23 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 179.53 கோடியைக்  கடந்தது. 2,09,22,227 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 6,554 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,24,20,120 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.70 சதவீதமாக உள்ளது. கடந்த 24 மணி நேரத்தில் 4,184 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 44,488 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.10 சதவீதமாக உள்ளது.
கடந்த 24 மணி நேரத்தில் 8,73,974 கொவிட் பரிசோதனைகள் செய்யப்பட்டன. இதுவரை சுமார் 77.60 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.58 சதவீதமாக உள்ளது. தினசரித் தொற்று விகிதம் 0.48 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804637
கலாசாரத்துறை அமைச்சகம்
சர்வதேச மகளிர் தினத்தையொட்டி ஒரு வாரக் கொண்டாட்டம் தேசிய நவீன ஓவியக் காட்சிக் கூடத்தில் இன்று தொடங்கியது
சர்வதேச மகளிர் தினத்தை தேசிய நவீன ஓவியக் காட்சிக் கூடம் மார்ச் 7 முதல் 12 வரை ஒரு வார காலத்திற்குக் கொண்டாடுகிறது. இந்த ஆண்டு கொண்டாட்டத்தின் மையப்பொருள் “அனைவருக்கும் டிஜிட்டல்: பாலின சமத்துவத்துக்கான புதிய கண்டுபிடிப்பும், தொழில்நுட்பமும்” என்பதாகும்.
“புகைப்படக் கலையைக் கொண்டாடுவோம்” என்ற தலைப்பிலான கண்காட்சியுடன் இன்று இந்தக் கொண்டாட்டங்கள் தொடங்கின. இந்தக் கண்காட்சியில் 60க்கும் அதிகமான சமகால பெண் புகைப்படக் கலைஞர்களின் புகைப்படங்கள் இடம் பெற்றுள்ளன.
பெண் ஓவியர்களுக்கான ஓவியப் பயிலரங்கிற்கும் ஏற்பாடு செய்யப்பட்டுள்ளது. திரைப்படம் திரையிடுதல், உரைகள், குழந்தைகளுக்கான சிறப்புப் புத்தக வெளியீடு போன்றவற்றுக்கும் அருங்காட்சியகம் ஏற்பாடு செய்துள்ளது.
மனித வள மேம்பாட்டு அமைச்சகம்
எதிர்காலத்திற்கேற்ற பணியாளர் கட்டமைப்பை உருவாக்குதல் தொடர்பான பயிலரங்கில் மத்திய அமைச்சர் திரு தர்மேந்திர பிரதான் உரையாற்றினார்
எதிர்காலத்திற்கேற்ற பணியாளர் கட்டமைப்பை உருவாக்குதல் தொடர்பான இந்திய - சிங்கப்பூர் பிரதிநிதிகள் பங்கேற்ற பயிலரங்கில், மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் இன்று  உரையாற்றினார். புவனேஷ்வரில் நடைபெற்ற இந்த பயிலரங்கில் கலந்து கொண்டு பேசிய அவர், எதிர்காலத்திற்கேற்ற பணியாளர் மற்றும் திறன் கட்டமைப்பை உருவாக்குவதில் இந்தியாவும், சிங்கப்பூரும் இணைந்து செயல்பட வாய்ப்புகள் அதிகம் உள்ளதாக தெரிவித்தார்.
இந்தக் கூட்டு பயிரங்கம், அனுபவம் மற்றும் அறிவு பகிர்வுக்கு வாய்ப்புகளை ஏற்படுத்தி தரும் என்று அவர் குறிப்பிட்டார். இந்தியாவில் பிரதமர் திரு நரேந்திர மோடி தலைமையிலான மத்திய அரசு கல்வி மற்றும் திறன் மேம்பாடு ஆகியவற்றுக்கு சமமான முக்கியத்துவம் அளிப்பதாக கூறினார். இதை நோக்கமாக கொண்டே புதிய தேசிய கல்விக்கொள்கை உருவாக்கப்பட்டுள்ளதாக அவர் கூறினார்.
இந்த பயிலரங்கில் இந்தியாவுக்கான சிங்கப்பூர் தூதர் திரு சைமன் வாங்க், சிங்கப்பூர் கல்வி அமைச்சகத்தின் துணை செயலாளர் திருமதி மெலிசா கூ உள்ளிட்டோரும் மத்திய உயர்க்கல்வித்துறை செயலாளர் திரு சஞ்சய் மூர்த்தி, திறன் மேம்பாட்டுத்துறை செயலாளர் திரு அதுல் குமார் திவாரி, பள்ளிக்கல்வித்துறை செயலாளர் திரு சஞ்சய்குமார் உள்ளிட்ட மத்திய அரசின் மூத்த அதிகாரிகளும் பங்கேற்றனர்.
வணிகம் மற்றும் தொழில்துறை அமைச்சகம்
தொழில் வர்த்தக சங்கத்தினருடன் தொழில் வணிகத் துறை அமைச்சர் திரு பியூஷ் கோயல் ஆய்வு.
மத்திய தொழில் வணிகத் துறை அமைச்சர் திரு பியூஷ் கோயல் இன்று காணொளி மூலம் தொழில் வர்த்தக சங்கங்களைச் சேர்ந்தவர்களுடன் ஆய்வு நடத்தினார். முடக்கநிலை அமல் செய்யப்பட்ட பிறகு இந்தச் சங்கங்களைச் சேர்ந்தவர்களுடன் அமைச்சர் இதுபோல ஆய்வு நடத்துவது இது ஐந்தாவது முறையாகும். கோவிட் -19 முடக்கநிலை அமலால் ஏற்பட்டுள்ள பாதிப்பு, அதன் தொடர்ச்சியாக கட்டுப்பாடுகள் தளர்த்தப்பட்டது பற்றி மதிப்பீடு செய்யவும், பொருளாதாரத்தை மீண்டும் நிலைப்படுத்துவதற்கு அவர்களின் ஆலோசனைகளைக் கேட்கவும் இந்தக் கூட்டத்திற்கு ஏற்பாடு செய்யப்பட்டிருந்தது.
இந்தக் கூட்டத்தில் தொழில், வர்த்தகத்துறை இணை அமைச்சர்கள் திரு சோம் பர்காஷ், திரு எச்.எஸ். பூரி, துறையின் அதிகாரிகள் உள்ளிட்டோர் கலந்து கொண்டனர். CII, FICCI, ASSOCHAM, NASSCOM, PHDCI, CAIT, FISME, லகு உத்யோக் பாரதி, SIAM, ACMA, IMTMA, SICCI, FAMT, ICC மற்றும் IEEMA ஆகிய தொழில் வர்த்தக சங்கத்தினர் இதில் பங்கேற்றனர்.
கூட்டத்தில் பேசிய திரு கோயல், நாம் தேர்வு செய்வதைப் பொருத்துத்தான் எதிர்காலம் இருக்கும் என்று கூறினார். கோவிட் தாக்கம் முடிந்த பிறகு உருவாகும் சூழ்நிலையை சந்திக்க, நல்ல திட்ட யோசனைகள், உறுதியான அமலாக்கத் திட்டங்களுடன் தயாராக இருந்து, பணிகளைத் தொடங்கி இந்தியாவை உலகின் வல்லமையான நாடாக ஆக்க வேண்டும் என்று அமைச்சர் கேட்டுக் கொண்டார். ‘Jaan Bhi, jahan bhi’ என்ற பிரதமரின் சொல்லாடல் பற்றிக் குறிப்பிட்ட அவர், பொருளாதாரத்தின் மிக மோசமான காலகட்டம் முடிந்துவிட்டது என்று கூறினார். நிலைமைகள் சீரடையத் தொடங்கியுள்ளன. மீட்டுருவாக்கம் நடைபெற்று வருகிறது. தற்சார்பு இந்தியா திட்டத்தின் கீழ் மேற்கொள்ளப்படும் நடவடிக்கைகளால், பொருளாதாரச் சவாலை இந்த தேசம் சந்திக்க முடியும் என்று அவர் கூறினார்.
உள்நாட்டினரை மட்டும் கருத்தில் கொண்டதாகவோ, வெளிநாட்டினருக்கு எதிரானதாகவோ தற்சார்பு இந்தியா திட்டம் இருக்காது என்றும் அவர் தெரிவித்தார். நாட்டின் அனைத்து தரப்பு மக்களின் நலன்களையும் கருத்தில் கொண்டதாக, அனைத்துப் பகுதிகளின் வளர்ச்சியையும் முன்னெடுத்துச் செல்வதற்கான நம்பிக்கையை உருவாக்குவதாக, தற்சார்பு நிலையை உருவாக்குவதற்கான கோட்பாடாக இது இருக்கும் என்றார் அவர். தாராளமயமாக்கலின் முப்பது ஆண்டு காலங்களில் நாடு முன்னேறியுள்ளது, ஆனால் நகர்ப்புறங்களில் தான் அதிக கவனம் செலுத்தப்பட்டுள்ளது என்று அவர் கூறினார். ஊரகப்பகுதிகள், பின்தங்கிய பகுதிகளுக்கு வாய்ப்புகள் மறுக்கப்பட்டதால், அங்கிருந்து பல கோடி பேர் வேலைகள் தேடி நகரங்களுக்குக் குடிபெயரும் நிலை ஏற்பட்டது என்றார் அவர். தற்சார்பு இந்தியா திட்டம் மூலம் இந்தியா முழுக்க 130 கோடி மக்களும் ஒரே மாதிரி உணர்வைப் பெறுவார்கள் என்று அவர் தெரிவித்தார். இந்திய நிறுவனங்களுக்கு அது உதவி செய்யும். சாதாரண பயன்பாட்டில் உள்ள டேபிள், நாற்காலி போன்ற பொருள்கள், பொம்மைகள், விளையாட்டு வீரர்களுக்கான ஷூக்களை கூட நாம் இறக்குமதி செய்வது மிகவும் கவலைக்குரியதாக உள்ளது என்றும் அமைச்சர் குறிப்பிட்டார். நாட்டில் தொழில்நுட்ப அறிவும், தொழில்திறன் படைத்தவர்களும் உள்ள நிலையிலும் இதுபோன்ற நிலைமை உள்ளது என்று கூறிய அவர், இவையெல்லாம் மாற வேண்டும் என்று கூறினார்.
(
புவி அறிவியல் அமைச்சகம்
மேற்கு மத்திய வங்கக் கடலில் கடும் சூறாவளி புயல் உம்-பன்: பிற்பகல் 1.20 மணி நிலவரம் – மேற்கு வங்கம், வடக்கு ஒடிசா கடலோரப் பகுதிகளுக்கு புயல் எச்சரிக்கை – ரெட் செய்தி
இந்திய வானிலை ஆய்வு மையத்தின் தேசிய வானிலை முன்னறிவிப்பு மையம்  விடுத்துள்ள புயல் எச்சரிக்கை:
வங்கக் கடலின் வடமேற்கு பகுதியில் மையம் கொண்டுள்ள கடும் சூறாவளி புயலான உம்-பன், வடக்கு – வடகிழக்கு திசையில் மணிக்கு 29 கிலோ மீட்டர் வேகத்தில், கடந்த 6 மணி நேரமாக நகர்ந்து வந்துள்ளது. இந்தப் புயல் பாரதீபுக்கு  கிழக்கு – வடகிழக்கு திசையில் 140 கிலோ மீட்டர் தொலைவிலும், திகாவுக்கு  வடக்கு – வடகிழக்கு திசையில் 125 கிலோ மீட்டர் தொலைவிலும், சாகர் தீவுக்கு தெற்கே 125 கிலோ மீட்டர் தொலைவிலும், கெபுபராவுக்கு  தென் மேற்கே 125 கிலோ மீட்டர் தொலைவிலும் இன்று காலை 11.30 மணியளவில் மையம் கொண்டிருந்தது. இந்த புயல் மேற்கு வங்காளம் – பங்களாதேஷ் கடற்கரையோரப் பகுதிகளுக்கு குறுக்கே மற்றும் வடக்கு – வடகிழக்கு நோக்கி இன்று பிற்பகல் அல்லது மாலையில் சுந்தர்பன்ஸ் அருகே, மணிக்கு 155 – 185 கிலோ மீட்டர் வேகத்தில் கரையை கடக்கும் என்று எதிர்பார்க்கப்படுகிறது
(Visitor Counter : 125
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 132-வது நாள் - 20.54 கோடிக்கும் அதிகமான டோஸ்கள் இதுவரை வழங்கப்பட்டுள்ளன
நாட்டில் இதுவரை வழங்கப்பட்டுள்ள கொவிட்-19 தடுப்பு மருந்து டோஸ்களின் எண்ணிக்கை 20.54 கோடியை  கடந்துள்ளதாக இன்று மாலை 7 மணி அளவில் வெளியான தற்காலிக அறிக்கை தெரிவிக்கிறது.
18 முதல் 44 வயதுடைய 11,76,300 பயனாளிகள் தங்களது முதல் டோஸ் தடுப்பூசியை இன்று செலுத்திக் கொண்டனர். தடுப்பூசி வழங்கல் நடவடிக்கையின் மூன்றாவது கட்டம்
தொடங்கியதில் இருந்து நாடு முழுவதும் உள்ள 37 மாநிலங்கள் மற்றும் யூனியன் பிரதேசங்களில் இருக்கும் 1,51,52,040 பயனாளிகளுக்கு தடுப்பு மருந்து வழங்கப்பட்டுள்ளது.
18 முதல் 44 வயதுடைய பயனாளிகளில் 10 லட்சத்திற்கும் அதிகமானோருக்கு பிகார், குஜராத், மத்தியப் பிரதேசம், ராஜஸ்தான் மற்றும் உத்தரப் பிரதேசம் ஆகிய மாநிலங்கள் தடுப்பு மருந்தை வழங்கியுள்ளன.
தமிழ்நாட்டில் மட்டும் 18 முதல் 44 வயது வரை உள்ள மக்களில், 6,42,267 பேருக்கு இதுவரை தடுப்பூசி செலுத்தப்பட்டுள்ளது. புதுச்சேரியில் வசிக்கும் 18 முதல் 44 வயது வரை உள்ள மக்களில், 12,680 பேருக்கு இதுவரை தடுப்பூசி செலுத்தப்பட்டுள்ளது.
இதுவரை வழங்கப்பட்டுள்ள 20,54,51,902 டோஸ்களில் 98,27,025 சுகாதாரப் பணியாளர்களுக்கு வழங்கப்பட்டுள்ள முதல் டோஸ் தடுப்பு மருந்து, 67,47,730 சுகாதாரப் பணியாளர்களுக்கு வழங்கப்பட்டுள்ள இரண்டாம் டோஸ் தடுப்பு மருந்து, 1,53,39,068 முன்கள பணியாளர்களுக்கு வழங்கப்பட்டுள்ள முதல் டோஸ் தடுப்பு மருந்து, 84,19,860 முன்கள பணியாளர்களுக்கு வழங்கப்பட்டுள்ள இரண்டாம் டோஸ் தடுப்பு மருந்து, 18 முதல் 44 வயது வரை உள்ள 1,51,52,040 பேருக்கு வழங்கப்பட்டுள்ள முதல் டோஸ் தடுப்பு மருந்து, 45 வயது முதல் 60 வயது வரை உள்ள 6,35,32,545 பேருக்கு வழங்கப்பட்ட முதல் டோஸ் தடுப்பூசி, 45 வயது முதல் 60 வயது வரை உள்ள 1,02,15,474 பேருக்கு வழங்கப்பட்ட இரண்டாம் டோஸ் தடுப்பூசி, 60 வயதுக்கு மேற்பட்ட 5,77,48,235 நபர்களுக்கு வழங்கப்பட்ட முதல் டோஸ் தடுப்பு மருந்து, 60 வயதுக்கு மேற்பட்ட 1,84,69,925 நபர்களுக்கு வழங்கப்பட்ட இரண்டாம் டோஸ் தடுப்பு மருந்து அடங்கும்.
தடுப்பு மருந்து வழங்கும் நடவடிக்கையின் 132-வது நாளான இன்று, மொத்தம் 26,58,218 டோஸ்கள் வழங்கப்பட்டன. இதில் 24,81,196 பயனாளிகள் முதல் டோசையும், 1,77,022 பயனாளிகள் இரண்டாவது டோசையும் பெற்றுக்கொண்டதாக தற்காலிக தகவல்கள் தெரிவிக்கின்றன. இறுதி அறிக்கைகள் இன்று பின்னிரவு நிறைவு செய்யப்படும்.
பிரதமர் அலுவலகம்
இந்தோனேஷியாவின் மத்திய சுலாவேசி பகுதியில் சுனாமி மற்றும் நிலநடுக்கம் காரணமாக ஏற்பட்ட உயிரிழப்புக்கு பிரதமர் இரங்கல்
இந்தோனேஷியாவின் மத்திய சுலாவேசி பகுதியில் சுனாமி மற்றும் நிலநடுக்கம் காரணமாக ஏற்பட்ட உயிரிழப்புக்கு பிரதமர் திரு. நரேநத்திர மோடி இரங்கல் தெரிவித்துள்ளார்.
“ இந்தோனேஷியாவின் மத்திய சுலாவேசி பகுதியில் சுனாமி மற்றும் நிலநடுக்கம் காரணமாக ஏற்பட்ட உயிர்சேதம் மற்றம் பேரழிவு குறித்து ஆழ்ந்த வருத்தமடைந்தேன். எனது ஆழந்த இரங்கலைத் தெரிவித்துக்கொள்கிறேன். கடல்சார் வாணிபம் மற்றும் போக்குவரத்தில் இந்தியாவின் அண்டை நாட்டில் ஏற்பட்டுள்ள இந்த துயரம் சூழ்ந்த சந்தர்ப்பத்தில் இந்தியா பக்கபலமாக நிற்கும் “ என்று பிரதமர் தமது செய்தியில் குறிப்பிட்டுள்ளார்.
இளைஞர் நலன் மற்றும் விளையாட்டு அமைச்சகம்
விளையாட்டுக்கான பட்ஜெட்டை அதிகரிக்க மத்திய அரசு தயங்காது: திரு அனுராக் சிங் தாகூர்
விளையாட்டுக்கான பட்ஜெட்டை அதிகரிக்க மத்திய அரசு தயங்காது என மத்திய விளையாட்டுத்துறை அமைச்சர் திரு அனுராக் சிங் தாகூர் கூறியுள்ளார்.
ஒலிம்பிக் போட்டியில் இந்தியா சார்பில் பங்கேற்கும் சிறந்த வீரர்களை தேர்வு செய்து பயிற்சி அளிப்பதற்காக அமைக்கப்பட்ட ஒலிம்பிக் திட்ட பிரிவு மாற்றியமைக்கப்பட்டுள்ளது. இதில் முன்னாள் சர்வதேச விளையாட்டு வீரர்கள் 7 பேர் புதிய உறுப்பினர்களாக சேர்க்கப்பட்டுள்ளனர்.
இந்த மாற்றியமைக்கப்பட்ட ஒலிம்பிக் திட்ட பிரிவில் மத்திய அமைச்சர் திரு அனுராக் சிங் தாகூர் பேசியதாவது:
விளையாட்டுக்கு செலவு செய்ய மத்திய அரசு தயார் நிலையில் உள்ளது. விளையாட்டுக்கான பட்ஜெட்டை அதிகரிக்க மத்திய அரசு தயங்காது. இந்திய விளையாட்டு சூழல் கட்டமைப்பை வலுப்படுத்த உதவுவதில் ஒலிம்பிக் திட்ட பிரிவுக்கு மிகப் பெரிய பொறுப்பு உள்ளது. அப்போது பாரீஸ் 2024 ஒலிம்பிக் போட்டியில், இந்தியா சிறப்பாக செயல்படும்.
ஒலிம்பிக் வெற்றி மேடை திட்ட இலக்கு...., சர்வதேச அளவில் இந்தியா சாதிக்க உதவியதா மற்றும் தங்கள் விளையாட்டு வீரர்களின் செயல்திறனை மேம்படுத்த தேசிய விளையாட்டு கூட்டமைப்புகள் உதவியதா என்பதை ஆய்வு செய்ய வேண்டும்.
இந்திய விளையாட்டு வீரர்களின் செயல்பாடு குறித்து உண்மையாக மதிப்பீடு செய்ய வேண்டும். ஒலிம்பிக், ஆசிய போட்டிகள், காமன்வெல்த் விளையாட்டு போட்டிகளில் வெற்றி பெறுவதில் கவனம் செலுத்த வேண்டும். ஒலிம்பிக் திட்ட பிரிவில் உள்ள உறுப்பினர்களுக்கு அனுபவம் உள்ளது. பாரீஸ் ஒலிம்பிக் போட்டியில் இந்தியா அதிக பதக்கங்களை வெல்லும் வகையில் சில மாற்றங்களை ஒலிம்பிக் திட்ட பிரிவு உறுப்பினர்கள் பரிந்துரைக்கலாம்.
இவ்வாறு அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781019
பிரதமர் அலுவலகம்
பூட்டான் அரசின் உயரிய சிவிலியன் விருது பிரதமருக்கு வழங்கப்பட்டது
எனக்கு அளிக்கப்பட்ட இந்த அன்பான கவுரவத்தால் மிகவும் நெகிழ்ச்சி அடைந்துள்ளேன், பூட்டான் மன்னருக்கு எனது நன்றியை உரித்தாக்குகிறேன்: பிரதமர்
பூட்டான் நாட்டின் தேசிய தினத்தையொட்டி அந்நாட்டு அரசின் உயரிய சிவிலியன் விருதான ‘ஆர்டர் ஆப் தி துருக் கியால்போ‘ விருதை பூட்டான் மன்னர் மாட்சிமைதங்கிய ஜிக்மே கேசர் நாம்கியால் வாங்சுக், பிரதமர் திரு நரேந்திர மோடிக்கு வழங்கினார். தமக்கு அளிக்கப்பட்ட இந்த கவுரவத்திற்காக திரு மோடி, பூட்டான் மன்னருக்கு தமது நன்றியை தெரிவித்துள்ளார்.
பூட்டான் பிரதமரின் டுவிட்டருக்கு பதிலளித்து பிரதமர் வெளியிட்டுள்ள டுவிட்டர் பதிவுகளில்;
“நன்றி, லியோன்சென் @PMBhutan! தங்களது அன்பான உபசரிப்பு என்னை நெகிழ்ச்சியில் ஆழ்த்தியுள்ளது, மாட்சிமைதங்கிய பூட்டான் மன்னருக்கு எனது நன்றியை உரித்தாக்குகிறேன்.
பூட்டான் சகோதர-சகோதரிகளின் தனிச்சிறப்பு வாய்ந்த அன்பு மற்றும் அரவணைப்பை பெற்றதற்காக நான் மிகுந்த மகிழ்ச்சி அடைகிறேன், பூட்டான் தேசிய தினத்தை கொண்டாடும் இந்த நன்னாளில் அவர்கள் அனைவருக்கும் எனது வாழ்த்துகளை தெரிவித்துக் கொள்கிறேன்
பூட்டானின் தனித்துவம் மிக்க நீடித்த வளர்ச்சி மாதிரி மற்றும் ஆழ்ந்த ஆன்மீக வாழ்வியல் வழி என்னை மிகவும் கவர்ந்தது. துருக் கியால்போவின் வழித்தோன்றல்களான மாட்சிமைதங்கிய மன்னர்கள், முடியாட்சிக்கு தனித்துவமிக்க அடையாளத்தை ஏற்படுத்தி இருப்பதுடன், நம்நாடுகள் பகிர்ந்து கொண்டுள்ள அண்டை நாட்டு நட்புறவு சிறப்பு பிணைப்பை ஏற்படுத்தியுள்ளது.
இந்தியா பூட்டானை எப்போதும் தனது மிக நெருங்கிய நட்பு நாடாகவும், அண்டை நாடாகவும் கருதுவதுடன், பூட்டானின் வளர்ச்சிப் பயணத்தில் சாத்தியமான அனைத்து வழிகளிலும் தொடர்ந்து ஆதரவு அளிப்போம்“ என்று தெரிவித்துள்ளார்.
பிரதமர் அலுவலகம்
ரிசர்வ் வங்கியின் 2 புதுமையான வாடிக்கையாளர் சேவை திட்டங்கள்: பிரதமர் நவம்பர் 12ம் தேதி தொடங்கி வைக்கிறார்
ரிசர்வ் வங்கியின் 2 புதுமையான வாடிக்கையாளர் சேவை திட்டங்களை, பிரதமர் திரு நரேந்திர மோடி நவம்பர் 12ம் தேதி காலை 11 மணிக்கு காணொலி மூலம் தொடங்கி வைக்கிறார். இவை, ஆர்பிஐ சில்லறை நேரடி திட்டம் மற்றும் ரிசர்வ் வங்கியின் ஒருங்கிணைந்த குறைதீர்ப்பு திட்டம் ஆகியவை ஆகும்.
சில்லறை முதலீட்டாளர்கள் அரசு பங்குகளுக்கான சந்தையை அணுகுவதை மேம்படுத்துவதுதான் ஆர்பிஐ சில்லறை நேரடித் திட்டத்தின் நோக்கம். மத்திய, மாநில அரசுகள் வெளியிடும் பங்குகளில் நேரடியாக முதலீடு செய்வதற்கான புதிய வழியை இது வழங்குகிறது. இதன் மூலம் முதலீட்டாளர்கள் அரசு பங்குகளை வாங்குவதற்கான கணக்கை, ரிசர்வ் வங்கியுடன் எளிதாக தொடங்கி பராமரிக்க முடியும். இதற்கு கட்டணம் ஏதும் இல்லை.
ரிசர்வ் வங்கியின் ஒருங்கிணைந்த குறைதீர்ப்புத் திட்டம், ரிசர்வ் வங்கியால் ஒழுங்குமுறைப்படுத்தப்படும் நிறுவனங்களுக்கு எதிரான வாடிக்கையாளர்களின் புகார்களுக்கு தீர்வு காணும் முறையை மேலும் மேம்படுத்தும். இந்தத் திட்டத்தின் நோக்கம், ஒரே இணையதளத்தில், ஒரே இ-மெயிலில், ஒரே முகவரியில் ‘ஒரே நாடு-ஒரே குறைதீர்ப்பு முறையை ஏற்படுத்துவதுதான். இதில் வாடிக்கையாளர்கள் தங்கள் குறைகளை தெரிவித்து எளிதில் தீர்வு காணலாம். புகார்களை பதிவு செய்யும் வாடிக்கையாளர்களுக்கு குறிப்பு எண் வழங்கப்படும். அதன் மூலம் புகார்களின் நிலவரத்தையும், தங்கள் கருத்தையும் ஆன்லைன் மூலம் தெரிவிக்கலாம். மேலும், பல மொழிகளில் பதில் அளிக்க கூடிய இலவச எண்ணும் இதில் உள்ளது. இது குறைகளை தீர்ப்பது தொடர்பான தகவல்களையும், புகார்களை பதிவு செய்வதற்கான உதவியையும் வழங்கும்.
மத்திய நிதியமைச்சர் மற்றும் ரிசர்வ் வங்கி ஆளுநர் ஆகியோர் இந்நிகழ்ச்சியில் கலந்து கொள்வர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பயிர்களுக்கான குறைந்தபட்ச ஆதரவு விலையை நரேந்திர மோடி அரசு கடந்த ஆறு வருடங்களில் படிப்படியாக உயர்த்தியுள்ளது: டாக்டர் ஜிதேந்திர சிங்
பயிர்களுக்கான குறைந்தபட்ச ஆதரவு விலையை பிரதமர் திரு நரேந்திர மோடி நிறுத்தி விடுவார் என்ற எதிர்க்கட்சிகளின் கூற்றை மறுத்து பதிலளித்த மத்திய அமைச்சர் டாக்டர் ஜிதேந்திர சிங், பிரதமர் மோடி தலைமையிலான அரசு கடந்த ஆறு வருடங்களில் பயிர்களுக்கான குறைந்தபட்ச ஆதார விலையை படிப்படியாக உயர்த்தி உள்ளது என்று கூறினார்.
ஜம்மு காஷ்மீரில் கத்துவா மாவட்டத்தில் விவசாயிகள் மற்றும் பஞ்சாயத்து தலைவர்களுடன் இன்று நடைபெற்ற கலந்துரையாடலில் பேசிய அமைச்சர், பிரதமர் திரு நரேந்திர மோடிக்கு எதிரான எதிர்க்கட்சிகளின் வாதத்திற்கு எந்த ஆதாரங்களும் புள்ளிவிவரங்களும் இல்லை என்றார்.
இது பற்றி மேலும் கூறிய டாக்டர் ஜிதேந்திர சிங், கடந்த 2015-16 ஆம் ஆண்டுகளில் ஒரு குவின்டால் நெல்லுக்கான குறைந்தபட்ச ஆதரவு விலை ரூபாய் 1410 ஆக இருந்தது என்றும் 2020- 21ல் அது ரூபாய் 1868 ஆக உயர்ந்து இருக்கிறது என்றும் தெரிவித்தார். இதேபோல் ஒரு குவிண்டால் கோதுமைக்கான குறைந்தபட்ச ஆதரவு விலை 2015-16ல் ரூபாய் 1525 ஆக இருந்ததாகவும் தற்போது 2020-21ல் ரூபாய் 5275ஆக உயர்த்தப்பட்டு உள்ளது என்றும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1662055
------
(Visitor Counter : 108
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்புத் துறை சீர்திருத்தங்கள்: கேஒய்சி நடைமுறைகளை எளிதாக்கும் ஆணைகள் பிறப்பிப்பு
மத்திய தகவல் தொடர்பு அமைச்சர் திரு அஸ்வினி வைஷ்ணவ் சமீபத்தில் தெரிவித்தவாறு, “விளிம்பு நிலையில் உள்ள பிரிவினருக்கு உலகத்தரம் வாய்ந்த இணையம் மற்றும் தொலைத்தொடர்பு இணைப்பை வழங்குவதே தொலைதொடர்பு சீர்திருத்தங்களின் நோக்கமாகும்.” இதனை நோக்கிய முக்கிய நடவடிக்கையாக, உங்கள் வாடிக்கையாளரை அறிந்து கொள்ளுங்கள்  நடைமுறையை எளிதாக்குவதற்கான பல்வேறு ஆணைகளை அமைச்சகத்தின் தொலைத்தொடர்புத் துறை வெளியிட்டுள்ளது.
புதிய செல்பேசி இணைப்பை வாங்குவதற்காகவோ அல்லது போஸ்ட் பெய்ட், ப்ரீபெய்ட் இடையே இணைப்பை மாற்றுவதற்காகவோ, தேவையான அடையாள சான்றுகள் மற்றும் இருப்பிட சான்றை, சந்தாதாரர் நேரில் சென்று சமர்ப்பிக்கும் நிலை தற்போது உள்ளது.
அண்மை காலங்களில், இணையதளம் வாயிலான சேவை விநியோகம் அனைவராலும் ஏற்றுக் கொள்ளப்பட்டு வருகிறது. சந்தாதாரர்களின் வசதிக்காகவும், எளிதான வர்த்தகத்தை மேற்கொள்வதற்காகவும் கொவிட் காலத்தில் தொடர்பற்ற சேவைகளை ஊக்கப்படுத்துவது அவசியமாகிறது.
எனவே, தொடர்பில்லாத, நுகர்வோரை மையமாகக் கொண்ட, பாதுகாப்பான கேஒய்சி நடைமுறைகளை உடனடியாக அமல்படுத்துமாறு தொலைதொடர்புத் துறை ஆணை பிறப்பித்துள்ளது. இதன்படி அறிவிக்கப்பட்டுள்ள உத்தரவுகள் பின்வருமாறு:
1. புதிய செல்பேசி இணைப்புகளை வழங்குவதற்கு ஆதாரை அடிப்படையாகக் கொண்ட மின்னணு கேஒய்சி நடைமுறைகள் மீண்டும் அமல்படுத்தப்பட்டுள்ளன. இந்திய தனித்துவ அடையாள ஆணையத்திடமிருந்து நுகர்வோர் பற்றிய தகவல்களை தொலைத்தொடர்பு சேவை நிறுவனங்கள் இணையதளம் வாயிலாக பெற்றுக்கொள்ளலாம்.
2. செயலி/ இணையதளத்தை அடிப்படையாகக்கொண்ட நடைமுறையின் மூலம் செல்பேசி இணைப்புகள் நுகர்வோருக்கு அளிக்கப்படும். இதன்படி புதிய இணைப்பைப் பெற இணையதளம் வாயிலாக நுகர்வோர் விண்ணப்பிக்கலாம். நுகர்வோர் சமர்ப்பித்த மின்னணு ஆவணங்கள் இந்திய தனித்துவ அடையாள ஆணையம் அல்லது டிஜிலாக்கர் மூலம் சரிபார்க்கப்பட்டு சிம் அட்டை நுகர்வோரின் வீட்டிற்கு அனுப்பி வைக்கப்படும்.
3. ஒருமுறை பயன்படுத்தும் கடவுச் சொல்லை  பயன்படுத்தி ப்ரீபெய்ட் மற்றும் போஸ்ட் பெய்ட் இடையே சேவையை எளிதாக மாற்றிக் கொள்ளலாம்.
தொலைத்தொடர்புத் துறையின் இணையதளத்தில்  விரிவான ஆணைகள் வெளியிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756812
பிரதமர் அலுவலகம்
ஆச்சார்யா வினோபா பாவேவின் பிறந்த தினத்தையொட்டி பிரதமர் மரியாதை
ஆச்சார்யா வினோபா பாவேயின் பிறந்த தினத்தையொட்டி பிரதமர் திரு. நரேந்திர மோடி அவருக்கு மரியாதை செலுத்தினார்.
இது குறித்து சமூக ஊடக எக்ஸ் பக்கத்தில் பிரதமர் கூறியிருப்பதாவது:
"ஆச்சார்யா வினோபா பாவேவின் பிறந்த தினத்தில் அவருக்கு மரியாதை செலுத்துகிறேன். சமூக சீர்திருத்தம் மற்றும் விளிம்புநிலை மக்களின் மேம்பாட்டிற்கான அவரது அசைக்க முடியாத அர்ப்பணிப்பு நமக்கு தொடர்ந்து ஊக்கமளிக்கிறது. அவரது தன்னலமற்ற தன்மை மற்றும் ஒற்றுமையின் பாரம்பரியம் வரும் நூற்றாண்டுகளுக்கு மனித சமுதாயத்தை வழிநடத்தட்டும்.
----
ANU/AD/IR/KPG/GK
(
பிரதமர் அலுவலகம்
பிரதமர் கிசான் திட்டத்தின் கீழ் அடுத்தத் தவணை நிதியை ஆகஸ்ட் 9 அன்று பிரதமர் விடுவிக்கிறார்
பிரதமர் கிசான் திட்டத்தின் கீழ் அடுத்த தவணை நிதியை, பிரதமர் திரு நரேந்திர மோடி ஆகஸ்ட் 9-ஆம் தேதி பிற்பகல் 12:30 மணிக்கு காணொலிக் காட்சி வாயிலாக விடுவிக்கவிருக்கிறார். இதன்படி 9.75 கோடிக்கும் அதிகமான விவசாய குடும்பங்களுக்கு சுமார் ரூ. 19,500 கோடி அவர்களது வங்கிக் கணக்கில் நேரடியாக பரிமாற்றம் செய்யப்படும். இந்த நிகழ்ச்சியின்போது விவசாய பயனாளிகளுடன் பிரதமர் கலந்துரையாடுவதுடன், நாட்டு மக்களிடமும் உரையாற்றுவார்.
பிரதமர் கிசான் திட்டத்தைப் பற்றி:
பிரதமர் கிசான் திட்டத்தின் கீழ் தகுதி வாய்ந்த விவசாயிகளுக்கு 4 மாதங்களுக்கு ஒரு முறை ரூ. 2000 வீதம் மூன்று தவணையாக ஆண்டுக்கு மொத்தம் ரூ. 6000 நிதியுதவி வழங்கப்படும். இந்த நிதி, விவசாயிகளின் வங்கிக் கணக்கில் நேரடியாக பரிமாற்றம் செய்யப்படும். இந்தத் திட்டத்தில் இதுவரை ரூ. 1.38 லட்சம் கோடி நிதி உதவி, விவசாயக் குடும்பங்களின் வங்கிக் கணக்கில் நேரடியாக செலுத்தப்பட்டுள்ளது. மத்திய வேளாண் அமைச்சரும் இந்த விழாவில் கலந்து கொள்வார்.